Senati pranë miratimit të asistencës prej 1.9 trilionë dollarësh
Shumica e amerikanëve do të marrin pagesa të drejtpërdrejta prej 1400 dollarësh, sipas projektligjit që avancon prioritetet e demokratëve, por që republikanët e kritikojnë si të mbingarkuar me masa që nuk kanë lidhje me pandeminë
Senati amerikan pritet të votojë këtë fundjavë për një raund të ri asistence financiare që do të lehtësojë krizën ekonomike dhe shëndetësore të shkaktuar nga pandemia. Korrespondentja e Zërit të Amerikës, Katherine Gypson, njofton për ndikimin që do të ketë kjo ndihmë financiare. Një rikthim gradual tek jeta normale... ndërsa disa zona të Shteteve të Bashkura po lehtësojnë masat shtrënguese ndaj COVID-it. Restorantet po hapen... dhe po kështu edhe disa shkolla dhe teatro. Megjithëse një vaksinë e tretë po shpërndahet në mbarë vendin për herë të parë këtë javë, pasojat ekonomike prej pothuajse një vit masash izoluese po ndjehen ende. Një raport në muajin shkurt tregon se Shtetet e Bashkuara shtuan vetëm 49 mijë vende pune – shumë më pak se parashikimi. “”, tha Chuck Schumer, udhëheqës i shumicës në Senat. Plani Amerikan i Shpëtimit me vlerë 1.9 trilionë dollarë është pjesë kryesore e axhendës së Presidentit Biden për të ruajtur Shtetet e Bashkuara si një forcë globale ekonomike. “, thotë Casey Burgat, Universiteti “George Washington”. Por senatorët republikanë thonë se projektligji masiv nuk ka objektiv nevojat e popullit amerikan. , tha Mitch McConnell, udhëheqës i pakicës në Senat. Projekt-ligji do të ofrojë pagesa të drejtpërdrejta prej 1400 dollarësh për shumicën e amerikanëve me të ardhura të ulëta deri në të moderuara, si dhe 20 miliardë dollarë në fonde për një shpëndarje masive të vaksinave në të gjithë vendin. "", deklaroi Presidenti Biden. Një dispozitë kyçe gjithashtu do të zgjasë afatin e ndihmës federale prej 400 dollarësh në javë për amerikanët e papunë, e miratuar vitin e kaluar, por që skadon së shpejti. "", thotë zoti Burgat. Rastet e koronavirusit janë në nivelin e tyre më të ulët në Shtetet e Bashkuara që nga tetori dhe disa ekonomistë thonë se vendi mund të rikthehet në nivelet e punësimit të para pandemisë, deri nga mesi i këtij viti.